పొద్దుటూరి గంగారెడ్డి

పొద్దుటూరి గంగారెడ్డి (7 జూన్ 1933 - 03 జనవరి 2008) తెలంగాణ రాష్ట్రానికి చెందిన రాజకీయ నాయకుడు, భారత మాజీ పార్లమెంటు సభ్యుడు. భారత జాతీయ కాంగ్రెస్ పార్టీ తరపున ఆదిలాబాదు లోకసభ నియోజకవర్గం నుండి నాలుగవ, ఐదవ లోక్‌సభల్లో ప్రాతినిధ్యం వహించాడు.

జననం, విద్య 
గంగారెడ్డి 1933, జూన్ 7న రాజారెడ్డి దంపతులకు తెలంగాణ రాష్ట్రం, నిజామాబాద్ జిల్లా, తోరత్ గ్రామంలో జన్మించాడు. హైదరాబాదులోని ఉస్మానియా విశ్వవిద్యాలయంలో బిఏ, ఎల్.ఎల్.బి. చదివాడు. కొంతకాలం వ్యవసాయదారుడిగా పనిచేశాడు.

వ్యక్తిగత జీవితం 
గంగారెడ్డికి సుశీలాదేవితో వివాహం జరిగింది. వారికి ముగ్గురు కుమారులు, ఇద్దరు కుమార్తెలు.

రాజకీయ జీవితం 
గంగారెడ్డి ఆదిలాబాద్ నియోజకవర్గం నుంచి వరుసగా రెండు పర్యాయాలు (1967-1970, 1971-1977) ఎంపీగా గెలుపొందాడు. ఆదిలాబాద్ జిల్లా జిల్లా పరిషత్ చైర్మన్‌గా కూడా పనిచేశాడు.

మరణం 
గంగారెడ్డి 2008, జనవరి 3న మరణించాడు.

మూలాలు

1933 జననాలు
4వ లోక్‌సభ సభ్యులు
5వ లోక్‌సభ సభ్యులు
ఆదిలాబాదు జిల్లా రాజకీయ నాయకులు
ఆదిలాబాదు జిల్లా (సంయుక్త ఆంధ్రప్రదేశ్) నుండి ఎన్నికైన లోక్‌సభ సభ్యులు
2008 మరణాలు
భారత జాతీయ కాంగ్రెస్ నాయకులు
ఆదిలాబాదు జిల్లా వ్యక్తులు